KUUENDA KOOSSEISU

OTSUS

Haapsalu,								28. mai 2010 nr 
									Eelnõu

Vara võõrandamine otsustuskorras
(Mulla 2-79)

Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” § 7; kohaliku omavalitsuse korralduse seaduse § 6 lg 1, § 22 lg 1 p 37; Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Võõrandada otsustuskorras üürilepinguga koormatud Haapsalu linnale kuuluv korteriomand (aadress Mulla 2-79, Haapsalu, kinnistu registriosa number 1314332, üldpind 61,20 m2, 612/43883 mõttelist osa maatükist, katastritunnus 18301:009:0005) hinnaga 245 000 (kakssada nelikümmend viis tuhat) Eesti krooni üürnikule Raivo Tammepõld-ile (edaspidi Ostja).

2.	Korteriomandi ostuhind Eesti kroonides tuleb Ostjal tasuda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 AS SEB Pangas või notari deposiitkontole või esitada panga kinnitus ostuhinna tasumise kohta 3 (kolme) pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

3.	Notaritasu kinnistu korteriomandi müügilepingu vormistamise eest maksab Ostja.

4.	Haapsalu linna nimel volitada müügilepingule alla kirjutama aselinnapea Peeter Vikman.

5.	Otsus jõustub teatavakstegemisest.

6.	Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul käesoleva otsuse teatavakstegemisest.

Jaanus Karilaid
Volikogu esimees

SELETUSKIRI 
Eelnõule „Vara võõrandamine otsustuskorras (Mulla 2-79)“

Haapsalu linna omandas 01.10.2004 korteriomandi asukohaga Mulla 2-79 pindalaga 61,2 m2 vastavalt Haapsalu linna ja Krediidi ja Ekspordi Garanteerimise Sihtasutuse KredEx vahel sõlmitud lepingul 12.04.2004 (6.2-1.1/119). Lepingu kohaselt tasus sihtasutus pool eluruumi soetamishinnast ning toetuse lineaarseks amortisatsiooniperioodiks oli 5 aastat, ehk eluruumi võõrandamise õigus tekkis viie aasta möödudes selle soetamisest. Eluruumidesse võis majutada õigusjärgselt tagastatud majade üürnikke või linna saabuvat uut tööjõudu. 

Nimetatud eluruumi võõrandamise õigus algas 13.04.2009. Eluruum soetati hinnaga 310 000 krooni.

Korteriomand on koormatud tähtajatu üürilepinguga Raivo Tammepõld (sundüürnik) kasuks. Eluruum on üürniku poolt heakorrastatud, köögis ja magamistoas on paigaldatud PVC-raamidega klaaspakettaknad. Eksperthinnangu NBY 29/A 2010 kohaselt on nimetatud korteriomandi turuväärtus seisuga 05.04.2010  410 000 krooni. Korteriomandi hinnaks on arvestatud 4003 kr /m2.
 
Kuna linn oma põhifunktsioonide teostamiseks eelnõus esitatud korterit ei vaja, teeme ettepaneku see müüa otsustuskorras üürnikule.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
14.05.2010